Hag ar brezhoneg beleg skrivet ? Du-mañ e oa un nebeudig levrioù devosion, ha ma mamm-gozh x97 ar memes hini a rae goap a-wechoù  deus brezhoneg ar veleien x97 a lenne Buhez ar sent bemnoz a-raok kousket. Soñj m eus bezañ lennet dei pennadoù Buhez ar Sent e fin he buhez, phe doa mizer o lenn al lizherennoù bihan, ha me pevarzeg, pemzeg vloaz dar choulz-se. Pa oan arri er Skol-Veur m boa klasket lenn un tamm brezhoneg, mes dipitet oan bet gant ar pezh am boa kavet, a oa blaz ar brezhoneg beleg gantañ, ha ken buan all m bije kaset ar brezhoneg skrivet da stoupañ, ma ne vije ket bet dichañset din gounit oberenn Jakez Riou, An Ti Satanazet, en ur chonkour gavotenn savet e Hañveg gant Herve ar Menn. Hag e-barzh al levr-se, o burzhud, brezhoneg mad, brezhoneg bev ! Goude-se m boa bet kement a blijadur o lenn teatr Jakez Riou, Itron Varia Garmez gant Drezen, oberennoù Jul Gros, ma kaven enne ar brezhoneg a oa em divskouarn, brezhoneg buhezeg, ar chontrol bev dar brezhoneg beleg.